jkorsvik/nowiki_second_scrape_merged huggingface dataset:
Halsvik Aggregates

Halsvik Aggregates AS er en bergverksbedrift i Sløvåg i Gulen kommune, ytterst i Sognefjorden. Den eies av Aggregate Industries, et datterselskap av Holciim Group. Bedriften i Gulen omfatter et steinbrudd i Sløvåg, hvor det brytes om lag 1,5 mrd år gammel gneis. Bedriften eksporterer steinmasser til en rekke land i Europa fra egen dypvannskai. Selskapet har også eierskap i et kvartsitt-dagbrudd i Hammerfest kommune i Finnmark. Bedriften ble etablert i 1994. I 2004 omsatte selskapet for over 100 millioner kroner. Daglig leder er Lars Hellandsjø.
Steinmassene er svart harde, har stor sliteresistens, og en spesifikk egenvekt på 2,7 gram per cm³. Etter knusing  er granulatformen nærmest kubisk, noe som er en særegen egenskap ved Halsvik-gneisen.Pukk fra Halsvik brukes i asfalt og betong, og tjener som fundament under jernbanelinjer og veier. I 2005 skrev Halsvik Aggregates kontrakt for levering av steinmasser til petrokjemiske anlegg og gassrørledninger tilknyttet Ormen Lange-utbyggingen, og prosjekter på britisk sektor. Steinmassene brukes som «seng» og overdekning for rørledninger.
Havneanlegget både i Gulen og i Kvalsund kan håndtere skip på inntil 60 000 tonns lastekapasitet, med en lasteevne på inntil 4 000 tonn per time. Ikke langt fra Halsvik Aggregates ligger vest Tank-anlegget.


== Referanser ==


== Eksterne lenker ==
Halsvik Aggregates – Aggregates Industries.
About us – Yeoman Aggregate.
Michael E. Raynor

Michael E. Raynor (født 28. juni 1967) er en canadisk forfatter, direktør i Deloitte Consulting LLP, og en ekspert på forretningsledelse og praksis.


== Liv og virke ==
Raynor ble født i Brantford, Ontario. Han gikk på Appleby College i Oakville, Ontario, og har en bachelorgrad i filosofi fra Harvard College (1990) ved Cambridge (Massachusetts), der han ble uteksaminert Magna cum Laude.
I løpet av sin tid på bachelorstudiet ble han Detur-prisvinner (faglig utmerkethet første året) og John Harvard Scholar (vedvarende faglig utmerkethet). Hans avhandling omhandlet metafysikk av personlig identitet. Han har en MBA (1994) fra Richard Ivey School of Business i London i Ontario der han ble tildelt stipendiet Nelson M. Davis Memorial Scholarship. Han tok sin doktorgrad i Business Administration (DBA) ved Harvard Business School (2000), der han var en vinner av prisen Dively Award for fremragende forskning.
Raynors første bok, skrevet sammen med Clayton M. Christensen, The Innovator's Solution (2003) ble en bestselger. Boken omhandlet primært hvordan bedrifter kunne skape og opprettholde vellykket vekst. Raynors andre bok, The Strategy Paradox  ble utgitt i februar 2007.


== Bibliografi (utvalg) ==
BokutgivelserRaynor, M. E. (2007): The Strategy Paradox: Why Committing to Success Leads to Failure (And What to Do About It). Currency/Doubleday
Raynor, M. E. & Mumtaz Ahmed (2013): The Three Rules: How Exceptional Companies Think. Portfolio.ArtiklerRaynor, Michael E. & Howard S. Weinberg (2004): «Beyond Market Segmentation» i: Marketing Management. Vol. 13(6), s. 22-29.
Raynor, Michael E. (2002): «Diversification as Real Options and the Implications on Firm-Specific Risk and Performance» i: The Engineering Economist. Vol. 47(4).
Raynor, Michael E. (2000): «Tracking Stocks and the Exercise of Real Options» i: Journal of Applied Corporate Finance. Vol. 13(2).


== Eksterne lenker ==
Offisielt nettsted
Jor-El

Jor-El er en tegneseriefigur som spiller en viktig rolle i bakgrunnshistorien til superhelten Supermann (Kal-El). Han er superheltens biologiske far fra planeten Krypton. Da Krypton var i ferd med å eksplodere, sendte Jor-El og hans hustru Lara sønnen i en rakett mot Jorden. Jor-El ble skapt av Jerry Siegel og Joe Shuster.
Jolly Bob fra Aberdeen

Jolly Bob fra Aberdeen er et musikkalbum med Septimus, utgitt i 1974.


== Sporliste ==
«Jolly Bob fra Aberdeen»
«Vil du dra til månen med meg»
«Hei frk. Ensom»
«Hun sa jeg vil være hos deg»
«Morgenflirt, fra Anton Bloms eskapader»
«Store fete, Ann Merete»
«Utvandrevise»
«Lofferen Pierre»
«Hele deg»
«Gode Gunda»
«Huset til nabo'n»
«Kveldens siste dans»


== Eksterne lenker ==
(en) Jolly Bob fra Aberdeen på Discogs
Septimusikk 2

Septimusikk 2 er et musikkalbum med Septimus, utgitt i 1976.


== Sporliste ==
«9999999 tårer»
«Du har no' godt»
«Fly meg til Rio»
«Ta deg en swing»
«Mademoiselle»
«I 24 år har jeg bodd i samme gård som Anne»
«Alt for deg»
«Lørdag kveld»
«Jeg likte deg bedre før»
«Sønn ta meg med»
«Velkommen hjem»
«Love Me With All of Your Heart»
«Sol og vår»
«Thailand Girl»
Soft Drinks and Hard Fights

Soft Drinks and Hard Fights er et musikkalbum med Septimus, utgitt i 1979.


== Sporliste ==
«Move It»
«Take the Money and Run»
«I Can Hear Love»
«I'm Lucky»
«You Ain't Just Whistlin' Dixie»
«Vanessa»
«If You Wanna Be Happy»
«Walkin' Through My Life»
«Keep Searchin'»
«Sidewalk»
«I Sold My Soul to Rock'n'Roll»
Nye fristelser

Nye fristelser er et musikkalbum med Septimus, utgitt i 1980.


== Sporliste ==
«Disco-NM 1980»
«Høyt i det blå»
«Hva gjør ett år til»
«Får i ulveklær»
«Instrumental»
«Karis bryllup»
«Jensens utuktige liv»
«Vi gjør det aller beste for Ingemar»
«Dummest i klassen»
«Den som lever får se»
«Kjærlighet som vane»


== Eksterne lenker ==
(en) Nye fristelser på Discogs
Lev mens du er ung

Lev mens du er ung er et musikkalbum med Septimus, utgitt i 1981.


== Sporliste ==
«Kilroy Was Here (Takin' Me Back)»
«Kvart over 12»
«Stemmen til Jagger»
«Hun sto i dørsprekken»
«Du piner meg du plager meg»
«Lev mens du er ung»
«Du kan takke deg selv»
«7 til 3»
«Takk for i kveld»
«Jeg tror på deg»


== Eksterne lenker ==
(en) Lev mens du er ung på Discogs
Septimusikk 3

Septimusikk 3 er et musikkalbum med Septimus, utgitt i 1983.


== Sporliste ==
«På dansen»
«Marie, Marie»
«Ver det dette vi ønsket»
«Du er unik»
«Det var leit å bli gift for tidlig»
«Hei, hvor skal du hen»
«Ta sjansen nå»
«Ta det som en mann»
«You Don't Want Me Anymore»
«Gi oss en båt»
«Vi løftes opp»
«Dænseband»
Min sang (album)

Min sang er et musikkalbum med Jenny Jenssen og Septimus, utgitt i 1996.


== Sporliste ==
«Mammas trygge fang»
«Trubaduren»
«La ikke din skygge bli igjen»
«Sjømann»
«Mississippi»
«Den store dagen»
«Billy Joe»
«Gyldne smil og hvite løgner»
«Fiskepikens sang»
«Helt på jordet»
«Jimmy»
«Min sang»


== Eksterne lenker ==
(en) Min sang på Discogs 
(en) Min sang på Spotify 
(no) Min sang på Rockipedia
12 rette (album)

12 rette er et musikkalbum med Jenny Jenssen og Septimus, utgitt i 2001. Dette er bandets siste plate.


== Sporliste ==
«Hjemmekampen»
«Den aller største dagen»
«Vit at jeg elsker deg»
«Sommer i nord»
«Guttekveld»
«Ikke gråt om det er vinter og det snør»
«Minneboka»
«Vi to skal være sammen»
«Æ vil ha kos»
«Småting»
«Æljtråkket»
«Mitt eget Eldorado»


== Kilder ==
Tylden & Cos arkiv. Jenny Jenssen og Septimus, 12 rette


== Eksterne lenker ==
(en) 12 rette på Discogs 
(no) 12 rette på Rockipedia
Eivindvig (dikt)

«Eivindvig» er et dikt skrevet av Henrik Wergeland. Diktet ble skrevet sommeren 1832, da Wergeland gikk fottur gjennom Sogn og besøkte Eivindvik, som den gangen var et prestegjeld i Brekke. Her besøkte han presten Niels Griis Alstrup Dahl, som han bodde hos i flere dager, og skrev diktet hos han.


== Diktet ==
 1. Ned med Seilet! ind fra Havet!
Ind hvor, under Sæd begravet,
drømmer stille Eivindvig!
Ind at see, om Rug og Havre
tør paa Fjeldets Branter klavre,
uden at forkjøle sig!
 2. Der bag Roser Maagen bygger.
Rugen i Morellens Skygger
triner kjæk og kront paa Myr.
Som et Solskin Bygget blinker,
men derover Heien synker
lummer Vellugtnat fra Fyrr.
 3. Gaaer den Hosbond graa i Døden,
bag ham Kløver-morgenrøden,
som han skabte, skinner klar.
Gaaer din Sjel til sidste Stjernen
sommervinden i Lucernen,
Dahl, skal synge Hvad du var.
 4. Skjule maatte sig jo Stranden,
blank og bar som Munkepanden,
for den stærke Jesupræst.
Gyldne Haver ham af Haanden,
Lysets Straaler ham af Aanden
gaae fra Eid til Sognefest.
 5. For at øve Mandestyrke,
lære Adamsbarn at dyrke
Eden frem af golde Jord,
Herren Eivindvigen skabte
til et Skjær, hvor Bølgen skrabte
af hvert dristigt Foraars Spor.
 6. Sjeleild mod Elementer!
Ædle Promethider henter
ifra eder Selv den Kraft,
som befaler Hav at loggre,
tømmer Tordenskyens Koggre,
kløver Fjeldene som Taft
 7. Byd, du Sjel! -- Naturen taber.
Eivindvigens anden Skaber
triner under sin Tropæ:
Abildgaardens hvide Fane,
mens i Plovens Seiersbane
Axet bøier tusind Knæ.
 8. Medens svarte Myr forgyldes,
Templet—hør! -- af Toner fyldes.
Det er Englevingers Klang,
dem han ud af Kofter spiler:
Brød af Steen og Aand af Striler
Dahl i Eivindvigen tvang.


== Referanser ==
Eivind Trædal

Eivind Trædal (født 22. august 1985 i Odda) er en norsk forfatter og politiker (MDG).
Trædal vokste opp på Sandøya i Tvedestrand. Han er utdannet med bachelorgrad i statsvitenskap og mastergrad i tverrfaglige miljøstudier ved Universitetet i Oslo. Han var i ungdomstiden engasjert i miljøarbeid i Natur og Ungdom, der han skrev boken Aktivistens håndbok og fungerte som redaktør for medlemsbladet Putsj. Trædal har også arbeidet som rådgiver i Naturvernforbundet og som redaksjonssekretær i Klassekampen.Han har siden kommunevalget i 2015 sittet i Oslo bystyre for MDG, der han er ansatt som fraksjonsleder. Han har også fungert som politisk rådgiver på Stortinget. Ved stortingsvalget 2017 var han MDGs førstekandidat i Aust-Agder. Trædal var tidligere medlem i SV.I oktober 2018 utgav Trædal boken Det svarte skiftet på Cappelen Damm.Trædal er gift med Oslo-byråden Lan Marie Nguyen Berg. Han har tidligere vært samboer med Maria Amelie.Han er nevø av Narve Trædal og fetter av Mari Skurdal.


== Bibliografi ==
Hvorfor ytre høyre vinner debatten. Og hvordan vi kan stoppe dem Spartacus 2018 ISBN 9788243012028
Det svarte skiftet : vår 30 år lange reise fra lederskap til sinke i miljøpolitikken Cappelen Damm 2018 ISBN 9788202588939
Aktivistens håndbok Natur og ungdom 2008 ISBN 9788230310939


== Referanser ==


== Eksterne lenker ==
(en) Eivind Trædal – kategori av bilder, video eller lyd på Commons 
(en) Eivind Trædal på Internet Movie Database 
(no) Eivind Trædal på Twitter
Brekkestranda Fjordhotel

Brekkestranda Fjordhotell er et hotell i Gulen kommune, ytterst i Sognefjorden. Det ble startet i 1970 av Ingeborg I. Brekke, og het opprinnelig Brekkestranda Fjordpensjonat. I 1975 kom sønnen Bjørn Brekke med i drifta, og ble eier fra 1996. I 2008 kjøpte Morten Nilsen hotellet.
Hotellet har en uvanlig arkitektur, nesten uten et eneste hjørne i rett vinkel, og vakte derfor oppsikt. Arkitekten bak  bygningene er Bjørn Simonnæs. De har torvtak, kledninga er av grove hunbord, og søylene er av avbarka rundtømmer.
Hotellet har blitt utvidet ved flere anledninger. Det har i dag 30 rom, med vegger av norsk furu. Det har en restaurant og en bar, og har også fått sin egen båthavn og en nihulls minigolfbane. I 2008 ble det planlagt å bygge 80 ferieboliger like ved.


== Galleri ==

		
		


== Eksterne lenker ==
Offisielt nettsted 
(en) Brekkestranda Fjordhotell – kategori av bilder, video eller lyd på Commons 
Hotellets hjemmeside
Det skeive hotellet på Brekkestranda i NRK Sogn og Fjordanes fylkesleksikon
Strengsdalsvannet

Strengsdalsvannet er en innsjø i Færder kommune i Vestfold. Den befinner seg ved Strengsdal sør på Nøtterøy. Med sine 0,0279 km² er den den største innsjøen på øya, og også den eneste med størrelse av betydning. Nedbørfeltet har et areal på 0,55 km².Strengsdalsmyra er kommunens eneste myr, og er et viktig område for trua plantearter.


== Referanser ==
Brattås

Brattås er navnet på flere steder:

Brattås (Nøtterøy) – delområde og grunnkrets på Nøtterøy i Færder kommune i Norge
Brattås (Kungsbacka) – tettsted i Kungsbacka kommune i Sverige
Tømmerholt

Tømmerholt er et sted i Færder kommune i Vestfold. Det ligger sørvest på Nøtterøy, og tilhører grunnkretsen Brattås. Det utgjør også en del av tettstedet Glomstein i henhold til Statistisk sentralbyrås definisjon.
Tømmerholt Idrettslag holder til på Tømmerholt.
Sør på Tømmerholt er det to veier fra førreformatorisk tid som har status som freda kulturminner.


== Referanser ==
Holtedahlfjella

Holtedahlfjella er et stort fjellparti, om lag 32 kilometer langt og 10 kilometer bredt,  med hovedsakelig isfrie topper i Fimbulheimen i Dronning Maud Land, beliggende i Orvinfjella mellom Drygalskifjella i vest og Kurzefjella og Conradfjella i øst.
Fjellpartiet ble oppdaget av den tyske antarktisekspedisjonen 1938–39 under ledelse av Alfred Ritscher som gjennomførte flyfotografering og grov kartlegging av området. Fjellpartiet ble gitt navnet Kurzeberge etter direktøren for marinedivisjonen i det tyske admiralitetet. Detaljert kartlegging ble senere utført av Norsk Polarinstitutt basert på flyfotografier tatt under den norske antarktisekspedisjonen 1956–60. Fjellpartiet ble da gitt det norske navnet Holtedahlfjella etter professor Olaf Holtedahl, kjent norsk geolog som gjennomførte undersøkelser på Sør-Shetlandsøyene og Det antarktiske arkipel i 1927–28.
På tysk og engelsk kalles fjellpartiet hhv. Kurzeberge og Kurze Mountains, mens det norske navnet Kurzefjella betegner det området som på engelsk kalles Gagarin Mountains.


== Kilder ==
Composite Gazetteer of Antarctica Den vitenskapelige komite for antarktisforskning (SCAR). Katalognr. 5055 og 7917
Moldeelva (Gulen)

Moldeelva er ei elv i Gulen kommune i Sogn og Fjordane. Den har utspring fra fjellområdene mot grensa til Masfjorden kommune i Hordaland, og renner derfra i vestlig retning til den munner ut i Eidsfjorden ved Dalsøyra. Elva er 7,1 kilometer lang, og har et nedbørfelt på 15,82 km². Middelvannføringen ved munningen er 1,65 m³/s.
Elva begynner i myrområdene i Skitnedalen, sørøst for Dalsfjellet. Den renner derfra først mot sør til Norddalsstølen, hvor den snur mot vest og faller bratt ned mot Setsstølen innerst i Dalsdalen. Ved Dale løper den sammen med sideelvene fra Nordalen i nord og Vyrkjesdalen i sør. Det er bebyggelse og jordbruksområder på begge sider av elva fra Dale til elvemunningen ved Dalsøyra, og også i Nordalen opp til og med Nordalsvatnet.


== Vannkvalitet og fiske ==
I likhet med andre vassdrag i området ble fiskebestandene i Moldeelva på siste del av 1900-tallet negativt påvirket av sur nedbør. Men geologien i Moldevassdraget skiller seg ut i forhold til de fleste andre vassdragene i kommunen, for i de øvre og nordlige delene av vassdraget består berggrunnen overveiende av prekambrisk amfibolitt og gabbro. Disse mer basiske bergartene motvirker surheten i nedbøren og bidro til en bedre vannkvalitet og forhold for fisk i disse delene av vassdraget. Lenger sør i vassdraget er berggrunnen surere og mindre motstandsdyktig mot sur nedbør. Hele vassdraget var imidlertid periodevis surt, og en biologisk undersøkelse av bunndyr ved munningen av elva viste at vassdraget var blant de beste i kommunen med hensyn til bunndyr, selv om bunndyrfaunaen også her var middels påvirket av det sure vannet. De vannkjemiske undersøkelsene ble bekreftet av status for fiskebestandene, da Nordalsvatnet hadde bedre forhold for fisk enn det sørlig beliggende Moldevatnet, hvor ørretbestanden døde ut alt på 1960-tallet. I Nordalsvatnet var det også en viss nedgang i fiskebestandene, men dette skjedde ikke før på 1980-tallet.


== Referanser ==
Arne Vinje (sjakkspiller)

Arne Vinje, tidligere Arne Vinje Gulbrandsen, (født 27. mars 1943, død 21. august 2011) var en norsk sjakkspiller som ble norgesmester i 1965 og 1968, Internasjonal mester i sjakk (IM) i 1981 og Stormester i fjernsjakk i 2001.


== Sjakk-karriere ==
Arne Vinje vant junior-NM i sjakk i 1959. 
Han spilte seg deretter raskt inn i den norske eliten, og debuterte på det norske landslaget i Sjakk-OL (lag-VM i sjakk) i 1962. Han deltok i sjakk-OL også i 1964, 1970 og 1982, på 4. bord de to første gangene og 3. bord de to siste. Han klarte +19 =11 -13, 24,5 poeng på 43 parti, 57,0 % skår.Utenom de to norgesmestertitlene i 1965 og 1968 hadde han en rekke gode plasseringer i Norgesmesterskapet i sjakk.


== Internasjonal mester i sjakk ==
IM-tittelen kom etter sterke prestasjoner i tre internasjonale sjakkturneringer i 1980-1981:

Skien International 1980, 7-13. januar 1980: Kategori 4, Elo-snitt 2343,5 - 6 poeng på 9 runder.
Oslo Chess International 1981, 29. desember 1980 - 4. januar 1981: Kategori 4, Elo-snitt 2327 - 6 poeng på 9 runder.
Viking Chess International 1981, Oslo 13-19. april 1981, Kategori 4, Elo-snitt 2334,5 – 7 poeng på 9 runder og seier i turneringen.Han ble dermed den sjuende fra Norge som klarte kravene til denne tittelen. 


== Stormester i fjernsjakk ==
Arne Vinje ble etter hvert mindre aktiv i nærsjakk, og satset i stadet på fjernsjakk, med svært gode resultat. 
Han ble Internasjonal mester i fjernsjakk ved å vinne den 51. Europamesterskapet i fjernsjakk 1994-1998, med 12 poeng på 14 parti. og deretter Stormester i fjernsjakk i 2001 ved å dele førsteplassen i 3/4-finalen til det 17. VM i fjernsjakk, med 10,5 poeng på 16 parti.


== Kilder ==
Norsk Sjakkblad nr. 4 1981
Olimpbase.com, besøkt 9. mai 2010
Norsk fjernsjakkforbund, besøkt 9. mai 2010
Minneord ved Øystein Brekke, besøkt 10. september 2011


== Referanser ==


== Eksterne lenker ==
Noen av Arne Vinje sine parti hos Chessgames.com
Nokre av Arne Vinje sine parti hos Norbase
Terje Wibe

Terje Paul Wibe (født 6. oktober 1947 i Oslo) er en norsk sjakkspiller. Han ble Norgesmester i sjakk i 1971 etter en stikkamp mot Svein Johannessen, som han vant 4,5-3,5.Terje Wibe ble utnevnt til Internasjonal mester i sjakk (IM) av Verdenssjakkforbundet FIDE i 1977, som den femte fra Norge med denne tittelen. Han kvalifiserte seg til tittelen ved fine resultat i de to internasjonale turneringene Astoria Chess International 1976 og 1977 på Hamar, og deretter med en tredjeplass i Gausdal Chess International 1977.Terje Wibe lærte å flytte sjakkbrikkene hjemme som 7-8-åring, og kom deretter med i skolesjakken i Oslo. Han ble siden Oslomester i juniorklassen, og i 1965 ble han juniornorgesmester.Terje Wibe deltok på det norske landslaget i sjakk-OL (VM for landslag) i 1966, 1968, 1970 og 1972. I 1966 måtte han vinne mot Stormester Rossolimo, USA for at Norge skulle gå til A-finalen blant de 16 beste lagene. Dette klarte han også i et "sprudlende kongeangrep slo gjennom". Terje Wibe tok 4,5 av 10 på 6. bord i 1966, 8,5 av 14 på 5. bord i 1968, 8,5 av 15 på 4. bord i 1970 og 7 av 15 på 2. bord i 1972.Terje Wibe har også spilt postsjakk, og i 1982 kvalifiserte han seg til tittelen Internasjonal mester i fjernsjakk, og i 1994 til tittelen Internasjonal stormester i fjernsjakk.


== Referanser ==


== Kilder ==
Norsk Sjakkblad nr 5, 1977
Øystein Brekke: Norges sjakkforbund 75 år 1914-1989, Norges Sjakkforbund 1989, ISBN 82-991916-0-2
Olimpbase, database over sjakkolympiader osv


== Eksterne lenker ==
(en) Terje Wibe – FIDE 
(en) Terje Wibe – chessgames.com 
(en) Terje Wibe – OlimpBase 
(en) Terje Wibe – 365Chess.com 
Terje Wibe sine parti hos NorBase
Julie Brodtkorb

Julie Margrethe Brodtkorb (født 29. oktober 1974 i Trondheim) er en norsk næringslivsleder og tidligere politiker (H). Fra mai 2017 er hun administrerende direktør i Maskinentreprenørenes forbund. Hun er også leder av representantskapet i Norges Bank og var leder i Kringkastingsrådet 2018–2021. 


== Bakgrunn og virke ==
Hun vokste opp på Singsaker i Trondheim som datter av gynekolog Christian Johannes Brodtkorb og tannlege Brit Brodtkorb (født Lea). Hennes oldefar på farssiden var lege og direktør ved E.C. Dahls fødestiftelse Christian Johannes Brodtkorb.Brodtkorb gikk Trondheim katedralskole og er utdannet siviløkonom fra Norges handelshøyskole fra 1999. Hun var praktikant i Geelmuyden Kiese fra 1999 til 2001 og markedssjef i bredbåndsselskapet Utfors i 2001.Hun ble med i Unge Høyre mens hun ennå bodde i Trondheim. I 2001 ble hun ansatt i Høyres stortingssekretariat, først som nærings- og finanspolitisk rådgiver, senere som sekretariatets nestleder, og fra 2007 til 2009 som kommunikasjonssjef. Hun var også Erna Solbergs stabssjef og personlige rådgiver.Fra 2011 til 2013 var Brodtkorb administrerende direktør i kommunikasjonsbyrået JKL i Oslo.
Fra 2010 til 2016 var Brodtkorb leder i Høyres Kvinneforum og medlem av Høyres arbeidsutvalg. Hun var innvalgt i Oslo bystyre fra 2011 til 2015. Hun var statssekretær for statsminister Erna Solberg og stabssjef ved Statsministerens kontor fra oktober 2013 til april 2017.Fra mai 2017 er Julie Brodtkorb administrerende direktør i Maskinentreprenørenes forbund.I desember 2017 ble Brodtkorb leder av representantskapet i Norges Bank. Hun var oppnevnt av regjeringen som leder av Kringkastingsrådet for perioden 2018–2021.Hun giftet seg i 2004 med forretningsmannen Tore Aksel Voldberg. Ekteskapet ble oppløst i 2010.


== Referanser ==


== Eksterne lenker ==
(en) Julie Brodtkorb på Internet Movie Database 
(no) Julie Brodtkorb hos Norsk senter for forskningsdata
Dingjaelva

Dingjaelva (også skrevet Dingja) er ei elv i Gulen kommune i Sogn og Fjordane. Den er 0,5 km lang, og renner fra Dingevatnet (26 moh) til munningen i Dingevågen ved bygda Dingja. Elva er nederste del av Dingjavassdraget, som er 11,1 km langt, med et nedbørfelt på 28,22 km². Middelvannføringen ved munningen er 2,53 m³/s.Elva har sine kilder i Bjørndalen, som ligger i den sørligste delen av Brossviksåta, og renner først mot vest til Risestølsvatnet. Her snur elva mot nord, og renner langs vestsida av Brossviksåta. Den renner gjennom Stølsvatnet (376 moh.) og fortsetter nordover gjennom det trange Tjørndalsgjelet ned til Brossvikvatnet. Mellom Brossvikvatnet og Dingevatnet renner den korte Eikedalselva mot vest, før vassdraget avsluttes av selve Dingjaelva.
Dingjavassdraget ligger lavt og er preget av nærheten til kysten. Det ligger i den smale kystsonen hvor plantelivet er dominert av oseaniske plantearter. En betydelig del av nedbørfeltet er kledd med furuskog, og vassdraget er ellers dominert av de to store og dype lavlandsinnsjøene Dingevatnet og Brossvikvatnet, som begge har surt vann og er påvirket av humus.Dingjaelva ble i 1993 vernet mot kraftutbygging gjennom Verneplan IV for vassdrag.


== Referanser ==
FACE Stockholm Makeup School

FACE Stockholm Makeup School er en privatskole som ligger i Norges to største byer, Oslo og Bergen.
Skolen startet i Bergen i 2002 av June Therese Karlsen, og har siden da blitt drevet i hennes regi. I starten holdt skolen til i Finnegårdsgaten som ligger sentralt i Bergen for så noen år senere å flytte til de nåværende lokalene i Strandgaten, også kalt Gågaten blant lokalbefolkningen. Der deler skolen lokaler med makeupbutikken med samme navn, FACE Stockholm.
Under utdanningen lærer elevene seg det grunnleggende innen makeup, hår- og klesstyling, teatersminke, film/TV-sminke osv. Ved skoleslutt mottar man et vitnemål som bevis på fullført utdanning.
FACE Stockholm Makeup School var den første makeupskolen i Norge som ble godkjent som fagskole, og er også godkjent for støtte fra Statens lånekasse for utdanning.
I tillegg til den 1-årige utdanningen driver FACE Stockholm Makeup School kveldskurs hvor kursdeltakerne lærer seg grunnteknikker innen makeup.


== Eksterne lenker ==
FACE Stockholm Makeup School